《挽薛艮斋二首》
宋代·徐嘉言

宦游将适郑公乡，众说膺门气味长。
欲效然明略陈语，那知叔向罢登堂。
毗坛不试新分竹，霅水空瞻旧茇棠。
天不憖遗何太早，忍看埋玉向高冈。

作者简介：徐嘉言，浙江西安（今浙江衢州）人。徽宗宣和三年（一一二一）进士。孝宗乾道九年（一一七三）为温州教授（《浪语集》卷三五附录《挽诗》及《薛公墓志铭》）。淳熙九年（一一八二）为建康府教授（《景定建康志》卷二八）。尝知海盐县（《绍定澉水志》卷下）。事见清雍正《浙江通志》卷一二四。今录诗三首。